It-12 ta' Awwissu, 2013  Għall-finijiet tar-regolament 90 tat-Tielet Skeda talAtt dwar Kunsilli Lokali (Kap. 363), il-Kummissjonarji Elettorali jgħarrfu illi ma ġiet ippreżentata ebda kandidatura għall-elezzjoni każwali ta' Kunsillier għall-Kunsill Lokali ta' Iż-Żurrieq.  It-12 ta' Awwissu, 2013  ikun jaf kulħadd illi b'digriet tal-25 ta' lulju, 2013, mogħti mill-qorti tal-maġistrati (għawdex), ġurisdizzjoni superjuri, sezzjoni ġenerali, din il-qorti ordnat il-pubblikazzjoni tal-estratt li jidher hawn taħt biex iservi ta' notifika skont l-artikolu 338(1) tal-kodiċi tal-proċedura u organizzazjoni ċivili (kap.12).  Illi b'Rikors u Ċedola ta' Kompensazzjoni kontestwalment preżentati minn Bella Claudia Massa Puglisevich fit-23 ta' Lulju 2013 qed tintalab tpaċija tal-ammont ta' €36,670 prezz minnha offerta fil-bejgħ bl-irkant 39/2012 fl-ismijiet Bella Claudia Nicoletta Puglisevich vs Anthony Puglisevich et, miżmum taħt l-Awtorita ta' din il-Qorti fit-22 ta' Lulju 2013.  Skont Artikolu 338 (2) tal-Kapitlu 12: Kull min jista' jkollu interess u l-persuni hekk notifikati għandhom żmien għoxrin ġurnata biex jippreżentaw tweġiba li fiha jiddikjaraw bid-dettal ir-raġunijiet għall-oppożizzjoni tagħhom u s-somom kontestati; u meta dik l-oppożizzjoni tkun imsejjsa fuq talba li tolqot ir-rikavat tal-bejgħ u allegata kawża ta' preferenza, huma għandhom jiddikjaraw l-ammont ta' dik it-talba u l-bażi għal dik il-preferenza. Dawn il-persuni għandhom flimkien mar-risposta jippreżentaw kull prova rilevanti sabiex jissostanzjaw l-opożizzjoni tagħhom.  reġistru tal-qorti tal-maġistrati (għawdex), ġurisdizzjoni superjuri, sezzjoni ġenerali, illum 25 ta' lulju, 2013.  Gazzetta tal-Gvern ta' Malta 19,122  1277 B'digriet mogħti mill-QORTI TAL-MAGISTRATI (GHAWDEX), GURISDIZZJONI INFERJURI, fil-31 ta' Lulju 2013, fuq rikors ta' Anthony Martinelli fl-atti tas-subbasta numru 10/2013 fl-ismijiet Anthony Martinelli vs Joseph Park ġie ffissat il-jum tat-Tnejn 16 ta' Settembru fl-10.30 a.m. u sakemm tiġi aġġudikata l-ogħla offerta pubblika għall-BEJGĦ BL-IRKANT li għandu jsir fl-edifizzju tal-Qorti ta' Għawdex, Misraħ il-Katidral, Ħ' Attard, Għawdex tal-mobbli hawn taħt deskritti:  Vettura tal-marka Toyota Dyna bin-numru tar-reġistrazzjoni BAB 309;                                                                                         L-imsemmi mobbli hija proprjeta' ta' Joseph Park (KI: 4734G).  Reġistru tal-Qorti tal-Maġistrati (Għawdex), Ġurisdizzjoni Inferjuri, illum 8 ta' Awwissu 2013.  B'digriet mogħti mill-QORTI ĊIVILI, PRIM' AWLA fil-21 ta' Ġunju, 2013, fuq rikors ta' BANK OF VALLETTA PLC ġie ffissat il-jum tal-Ħamis, 24 ta' Ottubru, 2013 fl-għaxra u nofs ta' filgħodu (10.30 a.m.) ghall-BEJGH BL-IRKANT li ghandu jsir FL-EWWEL SULAR TA' DAWN IL-QRATI TAL-ĠUSTIZZJA, TRIQ IR-REPUBBLIKA, IS-SWATAR, L-IMSIDA tal-fond hawn taħt deskritt.  Il-Villa, bla numru, bl-isem "Vicsan" fi Triq Annibale Preca, Ir-Rabat (Malta) suġġetta għaċ-ċens annwu u perpetwu ta' mitejn ewro u tlieta u tletin ċentezmu (€200.33), libera u battala, bid-drittijiet u l-pertinenzi kollha tagħha stmat li jiswa erba' mija u ħamsin elf ewro (€450,000).  N.B. L-imsemmi fond jinbiegħ bħalma ġie deskritt fl-atti tas-subbasta 65/2012.  Reġistru tal-Qrati Superjuri, illum il-Ħamis, 8 ta' Awwissu, 2013.  It-12 ta' Awwissu, 2013  1279 Bandu għall-Kuraturi  Repubblika ta' Malta  B' digriet mogħti minn din il-Qorti, fil-5 ta' Lulju 2013,fuq talba ta' Lufthansa Technik Malta Limited, ġie ordnat biex jintgħazlu kuraturi deputati sabiex jirrapreżentaw lis-soċjetà estera PEG S.A. fl-atti tal-Ittra Uffiċjali numru 1915/13 fl-ismijiet Lufthansa Technik Malta Limited vs Kuraturi Deputati, u fl-atti l-oħra relattivi u sussegwenti.  Permezz ta' Ittra uffiċjali, ippreżentata fil-Prim'Awla talQorti Ċivili, lil Kuraturi sabiex jirrapreżentaw lis-soċjeta' estera PEG S.A. ta' 4, Rue de Lievre, cp 1411-1211, Il-Fgura, Svizzera, fis-26 ta' Gunju 2013, is-soċjetà Lufthansa Technik Malta Limited (C 30022) soċjeà debitament reġistrata mal-Awtorita Maltija dwar Servizzi Finanzjari, tinterpellak sabiex mhux aktar tard minn għaxart ijiem minn notifika tal-preżenti int tersaq għal-likwidazzjoni u ħlas tad-danni u l-ispejjeż kollha sofferti mill-mittenti minħabba nuqqasijiet serji f' Docking System, provdut minnek lil Lufthansa Technik Malta Limited;  Illi nonostante diversi interpellazzjonijiet da parti ta' Lufthansa Technik Malta Limited sabiex issir il-likwidazzjoni u l-ħlas ta' l-ammont hekk likwidat, int bqajt inadempjenti u għalhekk sa llum l-ammont għadu ma tħallasx.  Illi filwaqt illi tagħmel riferenza għas-suespost u tirriserva d-drittijiet kollha spettanti lilha bil-ligi, Lufthansa Technik Malta Limited, tintimakom illi fl-eventwalità illi dan il-ħlas ma jsirx fil-perjodu hawn indikat, hi se tipproċedi kontra tagħkom bil-mezzi kollha illi tagħtiha l-ligi u dan mingħajr ebda preavviż ieħor.  Tant sabiex tagħrfu timxu u tirregolaw ruhkom. Bl-ispejjeż, tal-prezenti.  Int għaldaqstant ordnat li twaħħal kopja uffiċjali ta' dan il-bandu fid-daħla ta' din il-Qorti Superjuri u sejjaħ b' dan lil kull min jrid jidhol bhala kuratur biex jidher fi żmien sitt ijiem f' dan ir-Reġistru u jagħmel b' nota d-dikjarazzjoni illi huwa jidhol għal dan.  Int ordnat ukoll li tgħarraf lil kull wieħed illi jekk ma jagħmilx din id-dikjarazzjoni fiż-żmien fuq mogħti , din ilQorti tgħaddi biex tagħzel Kuraturi tal-Uffiċċju.  Gazzetta tal-Gvern ta' Malta 19,122  U wara li tkun għamilt dana, jew jekk tiltaqa' ma' xi xkiel fl-eżekuzzjoni ta' dan il-bandu, inti għandek tgħarraf minnufih lil din il-Qorti.  Ikun jaf kulhadd illi b'digriet mogħti fis-7 ta' Awwissu 2013, il-Qorti tal-Magistrati (Għawdex) Ġurisdizzjoni Superjuri, Sezzjoni Ġenerali, ordnat il-pubblikazzjoni talestratt riprodott hawn taht sabiex ghal kull fini u effett talligi jservi ta' notifika skont l-artikolu 187(3) tal-Kodici ta' Organizazzjoni u Procedura Civili, dan fil-konfront tal-intimat George Farrugia Bozac hawn taht imsemmi.  Fid-29 ta' Lulju 2013 Pasquale u Graziella konjugi Galea Warrington (karti tal-identità numru 23233A u 34132A rispettivament) ipprezentaw rikors ghall-hrug ta' mandat ta' inibizzjoni fil-Qorti tal-Maġistrati (Għawdex) Gurisdizzjoni Superjuri, Sezzjoni Ġenerali, (Rikors numru 21/2013 JD) kontra George Farrugia Bozac (K.I. numru 35985G) ta' "Sugar Cane", Trejqet ta' Xurdin, Il-Mellieha, Ghawdex - fejn wara li ppremettew u kkonfermaw bil-gurament illi sabiex jikkawtelaw l-interess li jitharsu l-jeddijiet taghhom, jixtiequ li l-intimat jinzamm milli jkompli bix-xoghlijiet konsistenti fl-iffurmar ta' struttura bil-kanni tal-hadid fl-isqaq li jifred il-proprjeta' taghhom bl-isem ta' "Hena", Trejqet ta' Xurdin", Nadur, Ghawdex mill-proprjeta' tal-intimat bl-isem "Sugar Cane", Trejqet ta' Xurdin, Il-Mellieha, Ghawdex jew li b'xi mod iehor sia b'mod temporanju jew permanenti jingombra l-passagg bejn l-istess zewg proprjetajiet mil-liema r-rikorrenti ghandhom access, u/jew jghatti jew bi kwalunkwe mod iehor jingombra jew jaghlaq it-twieqi tal-fond tar-rikorrenti li qeghdin jaghtu ghal fuq imsemmi passagg jew inkella b'xi mod iehor sia b'mod temporanju sia b'mod permanenti isaqqaf il-passagg je jghatti l-passagg bi kwalunkwe mod.  Ir-rikors huwa appuntatat għas-smigħ għal nhar it-Tnejn, 12 ta' Awwissu 2013 fin-12.30 p.m.  Reġistru tal-Qorti tal-Magistrati (Għawdex) Ġurisdizzjoni Superjuri, Sezzjoni Ġenerali 